Diereregte-organisasie wil Mandela-hasie hêMandela se standbeeld voor die Uniegebou in Pretoria Paul Mashatile, die minister van kuns en kultuur, sê die organisasie wil die miniatuur-beeldjie gebruik om die lot van miljoene hasies en ander diere wat vir hulle velle geslag word, vir gedwonge arbeid gebruik word en in kettings aangehou word te beklemtoon. People for the Ethical Treatment of Animals (Peta) het in ŉ skrywe aan Mashatile gevra dat die hasie aan hulle geskenk word. Mimi Bekhechi, mede-direkteur van Peta, het in die brief geskryf: “Soos ons almal weet was Mandela ŉ wonderlike man wat sy lewe gewaag het om te pleit vir die vryheid van ander. Mandela het omgegee oor dieremishandeling. Hy was ŉ beskermheer vir die Nasionale Raad van Dierebeskermingsverenigings (NDBV). Ons sal geëerd wees om die hasie, dieselfde dier wat op Peta se logo verskyn, te gebruik om Mandela se visie van ŉ meer vreedsame en vredeliewende wêreld te eer.” Die departement van kuns en kultuur het vroeër gesê die hasie moet verwyder word en dat hulle tans oorweeg hoe om die standbeeld se integriteit te behou sonder om dit te beskadig. Lees ook: Hasie in Mandela se oor ‘betreurenswaardig’ Beeldhouers vra om verskoning oor Mandela-hasie Hasie in Mandela se oor